Uredba Komisije (ES) št. 1252/2002

z dne 11. julija 2002

o začasnem dovoljenju za nov dodatek v krmi

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 2205/2001 [2] in zlasti členov 3 in 9e Direktive,

ob upoštevanju naslednjega:

(1) Direktiva 70/524/EGS predvideva, da se novi dodatki in novi načini uporabe dodatkov lahko dovolijo po pregledu vloge, predložene v skladu s členom 4 Direktive.

(2) Člen 9e(1) Direktive določa, da se začasno dovoljenje za nov dodatek ali nov način uporabe dodatka lahko izda, če so izpolnjeni pogoji iz člena 3a(b) do (e) in če se na podlagi razpoložljivih rezultatov utemeljeno domneva, da ima ob uporabi v prehrani živali enega od učinkov iz člena 2(a). Takšna začasna dovoljenja se za dodatke iz Dela II Priloge C k navedeni direktivi dodelijo za obdobje do štirih let.

(3) Na osnovi presoje dokumentacije, predložene z zvezi s pripravo konzervansa, opisane v Prilogi k tej uredbi, se ugotovi, ali ta izpolnjuje vse pogoje iz člena 3a Direktive 70/524/EGS, na podlagi česar se lahko izda začasno dovoljenje za obdobje štirih let.

(4) Na osnovi presoje dokumentacije se ugotovi, ali bo mogoče treba uvesti nekatere postopke za zaščito delavcev pred izpostavljenostjo dodatkom. Takšna zaščita se zagotovi z uporabo Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [3].

(5) Znanstveni odbor za prehrano živali je podal pozitivno mnenje o varnosti konzervansa pod pogoji, opisanimi v navedeni prilogi.

(6) Ukrepi, predvideni s to uredbo, so v skladu z mnenjem Stalnega odbora za prehrambno verigo in zdravje živali –

SPREJELA NASLEDNJO UREDBO:

Člen 1

Preparat, ki sodi v skupino "Konzervansi" iz Priloge k tej uredbi, se lahko uporablja kot dodatek v prehrani živali pod pogoji, določenimi v Prilogi.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. julija 2002

Za Komisijo

David Byrne

Član Komisije

[1] UL L 270, 14.12 1970, str. 1.

[2] UL L 297, 15.11.2001, str. 3.

[3] UL L 183, 29.6.1989, str. 1.

--------------------------------------------------

PRILOGA

"Št. (ali ES številka) | Dodatek | Kemijska formula, opis | Vrsta ali kategorija živali | Zgornja meja starosti živali | Najnižja vsebnost | Najvišja vsebnost | Druge določbe | Datum poteka veljavnosti dovoljenja za promet |

mg/kg popolne krmne mešanice | mg/kg popolne krmne mešanice |

Konzervansi

1 | Natrijev benzoat 140 g/kg Propionska kislina 370 g/kg Natrijev propionat 110 g/kg<0} | Sestava dodatka Natrijev benzoat: 140 g/kgPropionska kislina: 370 g/kgNatrijev propionat: 110 g/kgVoda: 380 g/kgAktivna snov Natrijev benzoat, C7H5O2NaPropionska kislina, C3H6O2Natrijev propionat, C3H5O2Na | Prašiči | – | 3000 | 22000 | Za konzerviranje zrn z vsebnostjo vlage več kot 15 % | 1.8.2006 |

Krave molznice | – | 3000 | 22000 | Za konzerviranje zrn z vsebnostjo vlage več kot 15 % | 1.8.2006" |

--------------------------------------------------